smcproject/ml-wiki-sentences huggingface dataset:
1980-കൾക്കുശേഷം ഐ.എം.എഫും ലോകബാങ്കും വികസനത്തിന്റെ സാമൂഹികവശങ്ങളിലേക്കു ശ്രദ്ധതിരിച്ചിട്ടുണ്ട്.
വികസനത്തെ ധനശാസ്ത്രത്തിന്റെ ചട്ടക്കൂട്ടിലും സമവാക്യങ്ങളിലും തളച്ചിടാൻ പാടില്ല.
വികസനത്തിന്റെ സാമൂഹികവശം പഠിക്കാൻ സാമൂഹികശാസ്ത്രവും നരവംശശാസ്ത്രവും സഹായിക്കും.
വികസനം മനുഷ്യനുവേണ്ടിയാണ്.
മനുഷ്യൻ സാമൂഹികജീവിയാണ്.
സമൂഹത്തിൽ വ്യക്തികൾ പല തട്ടുകളിൽ പലതരത്തിൽ പ്രവർത്തിക്കുകയും ജീവിക്കുകയും ചെയ്യുന്നു.
ഇതിന്റെയടിസ്ഥാനമാണ് സാമൂഹിക മൂലധനം (Social Capital) എന്ന ആശയം.
1916-ൽ ഉദയം ചെയ്ത ഈ ആശയം പില്ക്കാലത്ത് ജെയിംസ് കോൾമാൻ, റോബർട്ട് പുട്നാം എന്നിവരുടെ പഠനങ്ങൾവഴി ലോകശ്രദ്ധയാകർഷിച്ചുകഴിഞ്ഞു.
ഇന്നു ലോകബാങ്കിന്റെ മേൽനോട്ടത്തിൽ ജനസമൂഹങ്ങളുടെ ജീവിതനിലവാരം കണക്കാക്കാനുള്ള പഠനങ്ങളുടെ അവിഭാജ്യഘടകമായി സാമൂഹികമൂലധനം അളക്കാനുള്ള വിശദമായ സർവേകൾ പല രാജ്യങ്ങളും നടത്തുന്നുണ്ട്.
അതിനുവേണ്ട മോഡൽ സർവേ ചോദ്യാവലികൾതന്നെ ലോകബാങ്ക് തയ്യാറാക്കിയിട്ടുണ്ട്.
ഒരു സമൂഹത്തിലെ വൈവിധ്യമാർന്ന സംഘങ്ങൾ, കൂട്ടായ്മകൾ, സംഘടനകൾ, പ്രസ്ഥാനങ്ങൾ എന്നിവ പരസ്പരം ബന്ധപ്പെട്ടിരിക്കുന്നു.
ബന്ധങ്ങൾ, പാലങ്ങൾ (Bonds and Bridges) എന്നിവവഴി സമൂഹത്തിലെ വ്യക്തികളെയും കുടുംബാംഗങ്ങളെയും കൂട്ടിയിണക്കുന്നതാണ് സാമൂഹികമൂലധനം.
സംഘം ചേർന്നുള്ള പ്രവർത്തനം, ഒത്തുചേരൽ, കൂട്ടായ്മ എന്നിവ ജനതയുടെ പൊതുവായ പ്രവർത്തനശൈലി, വിശ്വാസങ്ങൾ, വ്യക്തിത്വമൂല്യങ്ങൾ, വിഭവഉപയോഗം, ശാക്തീകരണം, ക്ഷേമലക്ഷ്യങ്ങൾ എന്നിവ നിർണയിക്കുന്നു.
കൂട്ടായ്മകൾക്കിടയിൽ പരസ്പരബന്ധങ്ങളും പാലങ്ങളും സൃഷ്ടിച്ചു സാമൂഹികസാമ്പത്തിക വികസനത്തിന് അവസരങ്ങളുണ്ടാക്കുന്നു.
സുസ്ഥിരമായ വികസനത്തിനും സാമൂഹികക്ഷേമത്തിനുംവേണ്ട സാമൂഹികകെട്ടുറപ്പും പ്രതിബദ്ധതയും ഉണ്ടാക്കാൻ സാമൂഹികമൂലധനത്തിനു കഴിയും.
ഒന്നിലധികം സമൂഹങ്ങളിലും കൂട്ടായ്മകളിലും ഒരേസമയം പങ്കാളിയായി പ്രവർത്തിക്കുമ്പോൾ അവയുടെ താത്പര്യങ്ങൾക്കുവേണ്ടി സ്വന്തം വ്യക്തിതാത്പര്യങ്ങൾ വേണ്ടെന്നു വയ്ക്കാൻ ഒരു പൌരൻ സ്വമനസാലേ, തയ്യാറാകുന്ന കാഴ്ച വിരളമല്ല.
പരസ്പരവിശ്വാസം, ദൃഢത, കൂട്ടായ പ്രവർത്തനം, സഹകരണം, സഹവർത്തിത്വം, സാമൂഹികകെട്ടുറപ്പ്, അവകാശങ്ങൾ ഏതെന്നറിയാനും അവ സധൈര്യം ചോദിച്ചുവാങ്ങാനും ഉള്ള കഴിവ് എന്നിവ സാമൂഹികമൂലധനം എന്ന ആശയത്തിൽ അന്തർലീനമായിരിക്കുന്നു.
ഇത്തരത്തിലുള്ള സാമൂഹിക മൂലധനം വളർത്തിയെടുത്താൽ മാത്രമേ സുസ്ഥിരവികസനം സാധ്യമാകൂ.
അതിന് ഒഴിച്ചുകൂടാൻ വയ്യാത്ത ഒന്നാണു സിവിൽ സമൂഹസംഘങ്ങൾ.
കേരളത്തിൽ പരീക്ഷിച്ചുവന്നിരുന്ന തറക്കൂട്ടം, അയൽക്കൂട്ടം, ഗ്രാമസഭ എന്നിവ യഥാർഥത്തിൽ സാമൂഹികമൂലധനത്തിന്റെ സ്രോതസ്സുകൾ വളർത്തിയെടുക്കാൻ പറ്റിയ സംഘങ്ങളാണ്.
എന്നാലതിന്റെ പിറകിൽ ഒളിഞ്ഞുകിടക്കുന്ന വിപത്തു നാം കണ്ടറിയണമെന്ന് അവയെ വിമർശിക്കുന്നവർ പറയുന്നു.
സമ്പത്തും ആസ്തികളും കഴിവുകളും വികലമായി വിതരണം ചെയ്യപ്പെട്ട ഒരു സമൂഹത്തിൽ മേല്പറഞ്ഞ സംഘങ്ങളിലും കൂട്ടായ്മകളിലും സമൂഹത്തിലെ ശക്തരായ സമ്പന്നവിഭാഗം നിരന്തരം ഇടപ്പെട്ട് ആ വിഭാഗത്തിന്റെ ലക്ഷ്യങ്ങൾ നിറവേറ്റാൻ സാമൂഹികമൂലധനത്തെയും വിഭവങ്ങളെയും ചൂഷണം ചെയ്യുന്ന അനുഭവമാണുണ്ടായിട്ടുള്ളത്.
സാമൂഹിക മൂലധനം തങ്ങളുടെ ആവശ്യത്തിന് ഉപയോഗിക്കാനും തിരിച്ചുവിടാനും സമൂഹത്തിലെ താഴെ തട്ടിലുള്ള ജനങ്ങൾക്കു കഴിയുന്നില്ല.
കൂട്ടായ്മകളിൽനിന്നും അവർ പിന്തള്ളപ്പെടുന്നു.
അവരെ സംരക്ഷിക്കാൻ സിവിൽസമൂഹങ്ങളുടെ ചക്രവാളത്തിനു മുകളിൽനിന്ന്, ക്രിയാത്മകമായി ഇടപെടാൻ സ്റ്റേറ്റ് എന്ന പ്രസ്ഥാനം/ഏജൻസി ഉണ്ടായേ പറ്റൂ.
ജനങ്ങളുടെ ആവശ്യങ്ങൾ നിറവേറ്റാനും ക്ഷേമം ഉറപ്പാക്കാനും സ്റ്റേറ്റ് ആവശ്യമില്ല.
രാഷ്ട്രീയം (Politics) ആവശ്യമില്ല, ആശയതത്ത്വസംഹിതകൾ ആവശ്യമില്ല.
പൗരധർമ (Civics) പാഠപുസ്തകങ്ങളിൽ വിവരിച്ചിട്ടുള്ള പരിപാടികൾ അതേപടി ഉൾക്കൊണ്ടു സാമൂഹികജീവിതത്തിൽ നടപ്പാക്കിയാൽ സ്റ്റേറ്റും, സ്റ്റേറ്റിന്റെ ഇടപെടലും വേണ്ടിവരില്ല.
സ്വന്തം ചുറ്റുവട്ടത്തിനപ്പുറം, സ്വന്തം സംഘത്തിനപ്പുറം ആരും എത്തിനോക്കരുത്.
സഹജീവികൾക്ക് പ്രത്യേകിച്ചും സ്വന്തം സംഘത്തിലില്ലാത്തവർക്ക് എന്തു സംഭവിക്കുന്നു എന്നതിനെക്കുറിച്ച് ആശങ്ക വളർത്തേണ്ട.
വ്യക്തികൾ അവരവരുടെ കഴിവിനൊത്തു സംഘംചേർന്നും കൂട്ടായ്മകൾ ഉണ്ടാക്കിയും പ്രവർത്തിച്ചാൽമതി.
സംഘത്തിന്റെ ലക്ഷ്യങ്ങളാണ് അതിലെ അംഗങ്ങൾക്കുള്ളത്.
എന്നാൽ ഒന്നിലധികം സിവിൽസമൂഹസംഘങ്ങളിൽ ഒരു പൌരൻ അംഗമായാലുണ്ടാകുന്ന അപകടം വിസ്മരിക്കാൻവയ്യ.
കാരണം, എല്ലാ സംഘങ്ങളുടെയും ലക്ഷ്യങ്ങൾ ഒന്നാകാൻ സാധ്യമല്ല.
ലക്ഷ്യങ്ങൾ തമ്മിലുള്ള സംഘട്ടനം അനിവാര്യമാകും.
ചുരുക്കത്തിൽ, ഒരു രാജ്യത്തിലെ ജനസമൂഹത്തെയാകെ പല തട്ടുകളിലായി വിഭജിച്ച് ഒതുക്കാനാണ് സിവിൽ സമൂഹസംഘങ്ങൾ, സാമൂഹികമൂലധനം എന്ന ആശയസംഹിതകൾകൊണ്ട് ഉദ്ദേശിക്കുന്നത്.
ഇന്നത്തെ ലോകത്ത് ഒന്നിലധികം സിവിൽസമൂഹസംഘങ്ങളിൽ അംഗങ്ങളായി പ്രവർത്തിക്കാത്തവരില്ലെ തന്നെ പറയാം.
ജാതി, മതം, വിദ്യാഭ്യാസം, തൊഴിൽ, കല, സംസ്കാരം എന്നിവയുടെയടിസ്ഥാനത്തിൽ സിവിൽസമൂഹസംഘങ്ങളുണ്ട്.
റോട്ടറി ക്ളബ്ബുകൾ, റസിഡന്റ്സ് അസോസിയേഷനുകൾ, രക്ഷാകർത്തൃ-അധ്യാപകസംഘടനകൾ, കലാസമിതികൾ, വായനശാലകൾ, യുവജനസംഘടനകൾ എന്നിങ്ങനെ എത്രയോ സംഘങ്ങളെ എണ്ണമിട്ടു പറയാൻ പറ്റും.
==ആഗോളവത്കരണത്തെ പിന്താങ്ങുന്ന സംഘടനകൾ== 
ആഗോളവത്കരണത്തെ പിന്താങ്ങുന്ന അന്താരാഷ്ട്രസംഘടനകളും സ്ഥാപനങ്ങളും നിരവധിയാണ്.
അന്താരാഷ്ട്ര തൊഴിൽസംഘടന ഇതിന് ഒരു അപവാദമാണെന്ന് നേരത്തെ സൂചിപ്പിച്ചിരുന്നു.
1944-ൽ ആണ് ബ്രെട്ടൺ വുഡ്സ് ഇരട്ടകൾ (Bretton Woods Twins) എന്ന് വിശേഷിപ്പിക്കപ്പെടുന്ന ഐ.എം.എഫും, ലോകബാങ്കും നിലവിൽ വന്നത്.
അതിനുശേഷം ആഗോളവ്യാപാരവും ആഗോള ജി.ഡി.പി. യിൽ വികസ്വരരാജ്യങ്ങളുടെ പങ്കും പലമടങ്ങായി വർധിച്ചു.
അവയുടെ വിദേശനാണ്യശേഖരത്തിലും വൻ വർധനയുണ്ടായി.
എന്നിട്ടും ഐ.എം.എഫും, ലോകബാങ്കും ഘടനാപരമായ പരിഷ്കാരങ്ങൾ (Structural Reforms), ഉദാരവത്കരണം, സ്വകാര്യവത്കരണം, ആഗോളവത്കരണം എന്നിവയുൾപ്പെടുന്ന നവലിബറൽ അജൻഡയുടെ അതിശക്തരായ വക്താക്കളായി തുടരുന്നു.
ആഗോളസാമ്പത്തികക്രമത്തിൽ ഇതിനകം ഉയർന്നുവന്ന മിക്ക പ്രതിസന്ധികളിലും ഈ സ്ഥാപനങ്ങൾ ഇടപെടുകയും പരിഹാരങ്ങൾ നിർദ്ദേശിക്കുകയും ചെയ്തിട്ടുണ്ട്.
എന്നാൽ പലപ്പോഴും അവ ദേശീയഭരണകൂടങ്ങളിൽനിന്നും രാഷ്ട്രീയപാർട്ടികളിൽനിന്നും കടുത്ത വിമർശനങ്ങൾ ക്ഷണിച്ചുവരുത്തി.
ഈ സ്ഥാപനങ്ങളിൽ വളരെക്കാലം പ്രവർത്തിച്ചിട്ടുള്ള ചില സാമ്പത്തിക വിദഗ്ദ്ധരും ബുദ്ധിജീവികളും ഇത്തരത്തിലുള്ള വിമർശനങ്ങളെ പിന്താങ്ങിയിട്ടുണ്ട്.
അവരിൽ മുഖ്യൻ ജോസഫ് സ്റ്റിഗ്ളിറ്റ്സ് എന്ന സാമ്പത്തിക വിദഗ്ദ്ധനാണ്.
വളരെക്കാലം ലോകബാങ്കിന്റെ മുഖ്യസാമ്പത്തിക ഉപദേഷ്ടാവായിരുന്ന അദ്ദേഹം 2000-ൽ ആ സ്ഥാനം രാജിവച്ചു.
പിന്നീട് "ഞാൻ ലോകപ്രതിസന്ധികളിൽ നിന്നും എന്തു പഠിച്ചു എന്ന പ്രബന്ധവും അദ്ദേഹം പ്രസിദ്ധീകരിച്ചു.
ഐ.എം.എഫും ലോകബാങ്കും ഒരേസ്വരത്തിലാണ് നയപരിഷ്കാരങ്ങൾ നിർദ്ദേശിക്കുന്നത്.
അംഗരാജ്യങ്ങൾ അവയുടെ സമ്പദ്വ്യവസ്ഥയും വിപണിയും തുറന്നിടണം.
നിയന്ത്രണങ്ങൾ ഉണ്ടെങ്കിൽ സമയബന്ധിതമായി അവ നീക്കണം.
സ്വകാര്യമൂലധനത്തെയും ഫൈനാൻസ് മൂലധനത്തെയും പ്രോത്സാഹിപ്പിക്കണം.
അടിസ്ഥാനമേഖലകളിൽനിന്നും സ്റ്റേറ്റ് പിൻവാങ്ങണം.
പൊതുമേഖലാസ്ഥാപനങ്ങൾ ലാഭനഷ്ടം നോക്കാതെ അടച്ചുപൂട്ടുകയോ സ്വകാര്യവത്കരിക്കുകയോ ചെയ്യണം.
കടബാദ്ധ്യതകൾക്ക് ശാശ്വതപരിഹാരം കാണാൻ സർക്കാരിന്റെ ഫിസ്ക്കൽ ചെലവുകൾ പരമാവധി ചുരുക്കണം.
ഭരണകൂടത്തിന്റെയും ഭരണം നടത്തുന്ന ബ്യൂറോക്രസിയുടെയും വലിപ്പം കർക്കശമായി വെട്ടിക്കുറയ്ക്കണം.
സാമൂഹികസുരക്ഷാവലയം സൃഷ്ടിക്കുന്നതിൽ സ്വകാര്യഏജൻസികൾ, സർക്കാരിതരസംഘങ്ങൾ, സിവിൽ സമൂഹങ്ങൾ എന്നിവയുടെ പങ്കാളിത്തം പ്രോത്സാഹിപ്പിക്കണം.
സ്വതന്ത്രവിപണിയും വ്യാപാരവും വികസിപ്പിക്കണം.
ആഗോളവത്കരണം എന്ന ആത്യന്തികലക്ഷ്യം മുന്നിൽ കണ്ടുകൊണ്ടാണ് ഈ സ്ഥാപനങ്ങൾ ഇത്തരം നിർദ്ദേശങ്ങൾ വയ്ക്കുന്നു.
ഈ രണ്ടു സ്ഥാപനങ്ങളിലും അമേരിക്കയ്ക്കു മാത്രം 17-18 ശതമാനം വോട്ടിങ് അധികാരമുണ്ട്.
അത് ഒരു വീറ്റോ ശക്തിതന്നെയാണ്.
ലോകബാങ്ക് വായ്പകളുടെ 51 ശതമാനവും അമേരിക്കയുടെ ഖജനാവിൽനിന്നും ഉദ്ഭവിക്കുന്നതാണ്.
ഈ സ്ഥാപനങ്ങളുടെ അടിസ്ഥാനശില ഉറപ്പിച്ചിരിക്കുന്നതു ബഹുരാഷ്ട്രപരസ്പരരാശ്രയത്വം, ബഹുപാർശ്വത്വം (Multilateralism) എന്നീ ആശയങ്ങളിലാണ്.
എന്നാൽ തങ്ങൾ പറയുന്ന വഴിക്കു ദരിദ്രരാജ്യങ്ങളെ നടത്താൻ ഈ സ്ഥാപനങ്ങളെ അമേരിക്കകൂടി ഉൾപ്പെടുന്ന സമ്പന്നരാജ്യങ്ങൾ ഉപയോഗപ്പെടുത്തുന്നു.
അതുകൊണ്ട് ആഗോളവത്കരണചർച്ചകളിൽ "ഐ.
എം.എഫും, ലോകബാങ്കും അടച്ചൂപൂട്ടേണ്ട സമയമായി എന്ന് ചിലർ ആവശ്യപ്പെട്ടുതുടങ്ങി.
ഉടൻ അവ അടച്ചുപൂട്ടിയില്ലെങ്കിലും അവയുടെ ഘടനയിലും സമീപനങ്ങളിലും പ്രവർത്തനങ്ങളിലും ചില മാറ്റങ്ങൾ അനിവാര്യമാണ്.
സാധാരണജനങ്ങളോടു സൌഹൃദം പുലർത്തുന്നതരത്തിൽ അവ മാറണം.
ആഗോളവത്കരണം സ്വകാര്യമൂലധനത്തിന്റെ ഒഴുക്ക് എന്നിവ സൃഷ്ടിക്കുന്ന വിപത്തുകൾക്കു പരിഹാരം കാണണം.
ആഗോളക്രമത്തിൽ ഏഷ്യയുടെ, പ്രത്യേകിച്ച് ഇന്ത്യയുടെയും ചൈനയുടെയും പ്രാധാന്യം വർധിക്കുന്നതു കണക്കിലെടുക്കണം.
ലോകവ്യാപാരസംഘടന
ആഗോളവത്കരണത്തിന്റെ മുഖ്യവക്താവായി ഇന്നു പ്രവർത്തിക്കുന്നത് 1994-ൽ നിലവിൽവന്ന ലോകവ്യാപാര സംഘടനയാണ്.
ഈ സംഘടന അദൃശ്യമായ ഒരു ആഗോളഗവൺമെന്റായിത്തീർന്നിരിക്കുന്നു.
വളരെ ശക്തമായ നിയമങ്ങളും ബാദ്ധ്യതകളും ശിക്ഷാനടപടികളുംകൊണ്ട് അതിനെ അനുസരിക്കാത്ത അംഗരാജ്യങ്ങളെ തടവറയിലാക്കിയിരിക്കുകയാണ്.
ദേശീയനിയമങ്ങളെ തള്ളിപ്പറയാനും ദേശീയഗവൺമെന്റുകൾ എന്താണു ചെയ്യേണ്ടതെന്നു നിർദ്ദേശം നൽകാനും അതു നടപ്പിലാക്കിച്ചെടുക്കാനും ലോകവ്യാപാരസംഘടന ശ്രമിക്കുന്നുണ്ട്.
സംഘടനയുടെ തർക്കപരിഹാര ഏജൻസി (Dispute Settlement Body) യഥാർഥത്തിൽ വ്യാപാരകാര്യങ്ങളും നിയമങ്ങളും കൈകാര്യം ചെയ്യുന്ന അഭിഭാഷകരുടെ ഒരു പാനൽ ആണ്.
അവർക്കു രാജ്യങ്ങൾ തമ്മിൽ വ്യാപാരകാര്യത്തിൽ ഉണ്ടാകുന്ന തർക്കങ്ങൾകേട്ടു വിധി പറയാനുള്ള അധികാരമാണു നൽകിയിരിക്കുന്നത്.
ലോകവ്യാപാരസംഘടന ഉണ്ടായതിനുശേഷം ആഗോളവത്കരണ സമീപനങ്ങൾക്കു ശക്തിനൽകാൻ വേണ്ടി പുത്തൻ നിയമങ്ങൾ, പ്രോട്ടോക്കോളുകൾ (Protocols), ഉപാധികൾ, ബാദ്ധ്യതകൾ എന്നിവ എഴുതി തയ്യാറാക്കിയിട്ടുണ്ട്.
തർക്കപരിഹാര ഏജൻസിയുടെ വിധിയുടെമേൽ ഒരു ദേശീയ ഗവൺമെന്റിനും അപ്പീൽ പോകാൻ വ്യവസ്ഥയില്ല.
വ്യാപാരം, വ്യാപാരം നടത്തുന്ന കമ്പനികൾ, അതുമായി ബന്ധപ്പെട്ട ആഗോളവത്കരണവക്താക്കൾ എന്നിവയുടെ താത്പര്യം സംരക്ഷിക്കാൻ സ്ഥാപിച്ച ഒന്നാണ് ലോകവ്യാപാരസംഘടന.
മറ്റുള്ള താത്പര്യങ്ങൾ സംഘടനയിൽ അപ്രസക്തമാണ്.
തൊഴിലാളിവർഗത്തിന്റെ അവകാശങ്ങൾ, പരിസ്ഥിതിസംരക്ഷണം, മനുഷ്യാവകാശം, ഉപഭോക്താക്കളുടെ താത്പര്യങ്ങൾ, സാമൂഹികനീതി, ദേശീയപരമാധികാരം, ജനാധിപത്യസംരക്ഷണം എന്നിവയ്ക്ക് അർഹമായ പരിഗണന ലോകവ്യാപാരസംഘടന നൽകിയിട്ടില്ല.
ഏതാണ്ട് 500 ബ്യൂറോക്രാറ്റുകളാണു സംഘടനയിലുള്ളതും അതിന്റെ പ്രവർത്തനങ്ങൾ നിയന്ത്രിക്കുന്നതും.
ജനറൽ കൗൺസിലാണു സംഘടനയുടെ ഏറ്റവും ഉയർന്ന ഏജൻസി.
അതിന്റെ കീഴിലാണ് മന്ത്രിതലസമ്മേളനം (Ministerial Conference).
മന്ത്രിതലസമ്മേളനത്തിൽ  വരുന്ന പ്രതിനിധികൾക്ക് അതത് രാജ്യങ്ങളിലെ ജനപ്രതിനിധിസഭയോടു കുറച്ചെങ്കിലും ഉത്തരവാദിത്തമുണ്ട്.
എന്നാൽ ജനറൽ കൌൺസിലിൽ പ്രവർത്തിക്കുന്ന ബ്യൂറോക്രാറ്റുകൾക്ക് ആരോടും ഉത്തരവാദിത്തമില്ല.
അവരാണ് സംഘടനയുടെ സമ്മേളനങ്ങൾക്ക് അജൻഡ നിശ്ചയിക്കുന്നതും സമ്മേളനങ്ങളുടെയും ചർച്ചകളുടെയും ദിശ നിയന്ത്രിക്കുന്നതും.
ജനറൽ കൗൺസിലിനു പുറമേ, ചരക്ക് കൗൺസിൽ (Goods Council), സേവന കൗൺസിൽ (Service Council), ട്രിപ്സ് കൌൺസിൽ (Trips Council) എന്നിവകൂടിയുണ്ട്.
ഇതിനുംപുറമേയാണു നേരത്തെ സൂചിപ്പിച്ച തർക്കപരിഹാര ഏജൻസി.
ഇന്നു ലോകവ്യാപാരസംഘടനയിൽ ആഗോളവത്കരണത്തെ എതിർക്കാൻ ഒറ്റക്കെട്ടായി വികസ്വരരാജ്യങ്ങൾക്കു കഴിയുന്നില്ല.
സംഘടനയ്ക്കകത്തു വിവിധ ഗ്രൂപ്പുകൾ നിലവിൽ വന്നിട്ടുണ്ട്.
ജി-90, ജി-77, ജി-33, ജി-20, ജി-5, ആസ്റ്റ്രേലിയ നയിക്കുന്ന കെയർൻസ് (Cairns) ഗ്രൂപ്പ്, ആഫ്രിക്കൻ-കരീബിയൻ-പസിഫിക്ക് ഗ്രൂപ്പ് (African-Caribbean-Pacific Group-ACP) എന്നിവയാണ് ഇവയിൽ പ്രധാനം.
നിരവധി ഉപഗ്രൂപ്പുകളുമുണ്ട്.
പല രാജ്യങ്ങളും ഒന്നിലധികം ഗ്രൂപ്പുകളിൽ അംഗങ്ങളുമാണ്.
ഇത്രയധികം ഗ്രൂപ്പുകൾ ഉണ്ടായതുകൊണ്ട് ആഗോളവത്കരണത്തിനെതിരെയുള്ള എതിർപ്പുകൾ ഒരു പരിധിവരെ തണുക്കുകയാണ് ചെയ്തിട്ടുള്ളത്.
ഗ്രൂപ്പുകൾ നിലനിൽക്കെത്തന്നെ ചർച്ചകൾ നയിക്കുന്നതിന് ഒരു പ്രത്യേക രീതിയാണ് ലോകവ്യാപാരസംഘടനയിൽ.
ഇതിനെ ഗ്രീൻ റൂംചർച്ചകൾ (Green Room Discussion) എന്നു വിശേഷിപ്പിക്കുന്നു.
ഒരു നാടകം അരങ്ങിൽ അവതരിപ്പിക്കുന്നതിനുമുമ്പ്, അഭിനേതാക്കൾ അരങ്ങിനു പിറകിൽ വച്ചാണല്ലോ വേഷങ്ങൾ - ചമയങ്ങൾ - മേക്കപ്പ് എന്നിവ ചാർത്തുക.
അരങ്ങിനു പിറകിൽ ഗ്രീൻ റൂമിൽ എന്തുനടക്കുന്നുവെന്നു കാണികൾക്ക് അറിയില്ല.
അതുപോലെ അരങ്ങിനു പിറകിൽ പ്രധാനപ്പെട്ട ഗ്രൂപ്പ് മറ്റു പ്രതിനിധികളെ ഒരുമിച്ചുകൊണ്ടുവന്ന് രഹസ്യചർച്ചകൾ നടത്തി കരാറുകളുടെ നക്കൽ തയ്യാറാക്കിയതിനുശേഷം അവ പ്രതിനിധികളുടെ പൊതുവായ സമ്മേളനത്തിൽ അവതരിപ്പിച്ച് അംഗീകരിപ്പിച്ച് എടുക്കുന്ന രീതിയാണ് ലോകവ്യാപാരസംഘടനയിൽ സ്വീകരിച്ചിട്ടുള്ളത്.
2004-ൽ ജനീവയിൽ നടന്ന സമ്മേളനത്തിൽ ജി-20 ലെ അംഗങ്ങളായ ഇന്ത്യയെയും ബ്രസീലിനെയും പ്രത്യേകം അടർത്തിമാറ്റി അവരുമായി ഒരു ധാരണയിൽ എത്താനാണ് അമേരിക്കയും യൂറോപ്യൻ യൂണിയനും ശ്രമിച്ചത്.
അതിന്റെ ഫലമായിരുന്നു അന്നത്തെ കാർഷികക്കരാർ.
ഇതിന് പ്രതിഫലമായി ഇന്ത്യയെയും ബ്രസീലിനെയും അമേരിക്ക, യൂറോപ്യൻ യൂണിയൻ, ആസ്റ്റ്രേലിയ എന്നീ സമ്പന്നരാജ്യങ്ങളോടൊപ്പം ന്യൂഗ്രൂപ്പ്-5 (NG-5) എന്ന പുതിയ ഗ്രൂപ്പിൽ ചേർത്തു.
ഈ ഗ്രൂപ്പിനെ Five Interested Parties (FIP) എന്ന് വിളിക്കുന്നു.
കാർഷികമേഖലയുടെ പ്രശ്നങ്ങളിലും, ആ മേഖല ആഗോളവത്കരണത്തിന്റെ പ്രത്യാഘാതം എങ്ങനെ നേരിടും എന്ന കാര്യത്തിലും പരസ്പരവിരുദ്ധങ്ങളായ നിലപാടുകളാണ് ഇന്ത്യക്കും ബ്രസീലിനും മറ്റ് അംഗങ്ങൾക്കും ഉള്ളത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഗോളവത്കരണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇതര ലിങ്കുകൾ Wikimedia Commons has media related to Globalization .
Global Scenario Group —Qualitative and quantitative scenarios and models of trends of globalization Globalisation shakes the world BBC News Globalisation Institute Archived 2011-01-28 at the Wayback Machine .
Globalization: The Long-Run Big Picture Archived 2007-02-28 at the Wayback Machine .
by the economist George Reisman Global Culture Archived 2007-03-07 at the Wayback Machine .
essays on globalization and its impact on global culture Great Transition Initiative Alternative scenarios of globalization In Defense of Globalization , by Jaqdish Bhaqwati, ISBN 0-19-517025-3 Why Globalization Works by Martin Wolf , ISBN 0-300-10777-3 .
Part I: Globalization of Market Systems Part II: Criticism of Market System Globalization Index of Globalization Globalism/Antiglobalism A survey and a critical analysis YaleGlobal Online Archived 2021-06-20 at the Wayback Machine .
- An online publication of the Yale Center for the Study of Globalization Stanford Encyclopedia of Philosophy Scientific American Magazine (April 2006 Issue) Does Globalization Help or Hurt the World's Poor?
"The ABCs of the Global Economy" from Dollars Sense Magazine Globalization is Good Archived 2011-09-04 at the Wayback Machine .
- a documentary by Johan Norberg about the impact of Globalization, and the consequences of its absence.
"As Jobs Leave America's Shores..."
Archived 2007-04-11 at the Wayback Machine .
How to Judge Globalism Archived 2007-04-03 at the Wayback Machine .
by Amartya Sen Globalization Archived 2007-01-27 at the Wayback Machine .
- Support Program on Integrated Humanities The Causes Of Globalization Archived 2007-03-12 at the Wayback Machine .
(ResearchIndex) interKulti's Globalization Portal Archived 2007-09-28 at the Wayback Machine .
Making Globalization Work - Listen to Joseph Stiglitz Lecture delivered in Chennai on January 4, 2007 Democratic World Federalists is a San-Francisco-based civil society organization with supporters worldwide, advocates a democratic federal system of world government.
"How Globalization Went Bad, " Foreign Policy , January/February 2007 Archived 2008-04-18 at the Wayback Machine .
China, the Terminator of Globalization by Chinese Economist Chen Jing Globalization (and the metaphysics of control in a free market world) Archived 2007-09-28 at the Wayback Machine .
- a Pinky Show online video.
Defending Globalization (a mission for the educated and enlightened) Archived 2007-05-10 at the Wayback Machine .
When Corporations Rule the World by David C. Korten Globalization from Below Archived 2007-08-20 at the Wayback Machine .
Lecture given by Luis Macas, Ecuadoran Indigenous Leader and Human Rights Activist.
November 16, 2006.
University of Illinois at Urbana-Champaign.
സാമ്പത്തികശാസ്ത്രം , ധനകാര്യം എന്നിവയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ആഗ് കി ഹൻസി ഇംഗ്ലീഷ് വിലാസം https://ml.wikipedia.org/wiki/%D0%90ag_%D0%BA%D1%96_Hansi
രാംദറശ് മിശ്ര രചിച്ച  ഹിന്ദി കാവ്യ സമാഹാരമാണ് ആഗ് കി ഹൻസി(കവിത) .
2015 ലെ കേന്ദ്ര സാഹിത്യ അക്കാദമി പുരസ്കാരം  ഈ ഗ്രന്ഥത്തിനു ലഭിച്ചു.
ആഗ്നസ് ആർബർ ഇംഗ്ലീഷ് വിലാസം https://ml.wikipedia.org/wiki/Agnes_Arber
റോയൽ സൊസൈറ്റിയിലെ ഫെല്ലോ ആയിരുന്ന ഒരു ബ്രിട്ടീഷ് ജീവശാസ്ത്രജ്ഞ ആയിരുന്നു ആഗ്നസ് ആർബർ .
Agnes Arber.
(ജനനം23 February 1879 – മരണം 22 March 1960).
ലണ്ടനിൽ ജനിച്ചുവെങ്കിലും ജീവിതത്തിലെ മിക്ക കാലവും കേംബ്രിജ്ജിലാണ് ഇവർ ചിലവഴിച്ചത്.
ഫെലോ ഓഫ് ദി റോയൽ സൊസൈറ്റി ആയി തെരഞ്ഞെടുക്കപ്പെട്ട ആദ്യ വനിതാ സസ്യശാസ്ത്രജ്ഞയും ഏതു വിഭാഗത്തിലെയും മൂന്നാമത്തെയും സ്ത്രീയുമായിരുന്നു ആഗ്നസ് ആർബർ.
Linnean Society of London ന്റെ സ്വർണ്ണമെഡൽ കിട്ടിയ ആദ്യവനിതയും ഇവർ ആയിരുന്നു.
ആഗ്നസ് ചൗ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Agnes_Chow
ഒരു ഹോങ്കോംഗ് രാഷ്ട്രീയക്കാരിയും സാമൂഹിക പ്രവർത്തകയുമാണ് ആഗ്നസ് ചൗ ടിംഗ് (ചൈനീസ്: 周 庭, ജനനം 3 ഡിസംബർ 1996).
അവർ ഡെമോസിസ്റ്റോയുടെ സ്റ്റാൻഡിംഗ് കമ്മിറ്റി മുൻ അംഗവും സ്കോളറിസത്തിന്റെ മുൻ വക്താവുമാണ്.
ഹോങ്കോങ്ങിനായി അവരുടെ പാർട്ടിയുടെ സ്വയം നിർണ്ണയാവകാശം വാദിച്ചതിനാൽ 2018-ലെ ഹോങ്കോംഗ് ദ്വീപ് ഉപതിരഞ്ഞെടുപ്പിനായുള്ള അവരുടെ സ്ഥാനാർത്ഥിത്വം, പ്രോ-ഡെമോക്രസി ക്യാമ്പിന്റെ പിന്തുണയോടെ അധികാരികൾ തടഞ്ഞു.
ചൗ അവളുടെ ശിക്ഷണം അരാഷ്ട്രീയമെന്ന് വിശേഷിപ്പിച്ചു.
ആയിരക്കണക്കിന് ചെറുപ്പക്കാർ മാറ്റത്തിനായി പ്രക്ഷോഭം നടത്തുന്ന ഒരു ഫേസ്ബുക്ക് പോസ്റ്റിൽ നിന്ന് പ്രചോദനം ഉൾക്കൊണ്ടാണ് അവളുടെ സാമൂഹിക പ്രവർത്തനം 15 വയസ്സിൽ തുടങ്ങിയത്.
ചൗയുടെ അഭിപ്രായത്തിൽ, അവളുടെ കത്തോലിക്കാ വളർത്തൽ സാമൂഹിക പ്രസ്ഥാനങ്ങളിൽ അവളുടെ പങ്കാളിത്തത്തെ സ്വാധീനിച്ചു.
2014 -ൽ ചൗ ഹോങ്കോംഗ് ബാപ്റ്റിസ്റ്റ് യൂണിവേഴ്സിറ്റിയിൽ നിന്ന് ഗവൺമെന്റും അന്താരാഷ്ട്ര ബന്ധങ്ങളും എന്ന വിഷയത്തെക്കുറിച്ച് പഠിച്ചു.
ഹോങ്കോംഗ് ദ്വീപ് ഉപതെരഞ്ഞെടുപ്പിൽ മത്സരിക്കുന്നതിനായി 2018 ൽ ചൗ യൂണിവേഴ്സിറ്റി പഠനം അവസാന വർഷത്തേക്ക് മാറ്റിവച്ചു.
ചൗ തന്റെ ബ്രിട്ടീഷ് ദേശീയതയും ഉപേക്ഷിച്ചു.
അടിസ്ഥാന നിയമം അനുശാസിക്കുന്ന ഒരു യോഗ്യതാ ആവശ്യകതയായിരുന്നു ഇത്.
കന്റോണീസ്, മാൻഡാരിൻ, ഇംഗ്ലീഷ്, ജാപ്പനീസ് എന്നീ ഭാഷകളിൽ ചൗ നന്നായി സംസാരിക്കുന്നു.
അനിമെ കണ്ട് അവൾ സ്വയം ജാപ്പനീസ് പഠിച്ചു.
ജാപ്പനീസ് മാധ്യമങ്ങളിലും അഭിമുഖങ്ങളിലും വാർത്താ പരിപാടികളിലും ചൗ പ്രത്യക്ഷപ്പെട്ടു.
ജപ്പാനിലെ മാധ്യമങ്ങൾ ഹോങ്കോങ്ങിന്റെ ജനാധിപത്യ അനുകൂല പ്രസ്ഥാനത്തിലെ പങ്കിനായി അവളെ "ജനാധിപത്യത്തിന്റെ ദേവി" (Goddess の as) എന്ന് പരാമർശിച്ചു.
2020 ഫെബ്രുവരിയിൽ, ചൗ ഒരു YouTube ചാനൽ ആരംഭിച്ചു.
അവിടെ അവൾ കന്റോണീസ്, ജാപ്പനീസ് എന്നീ ഭാഷകളിൽ വ്ലോഗിംഗ് വീഡിയോകൾ അപ്‌ലോഡ് ചെയ്തു.
2020 ഡിസംബർ വരെ, ചൗവിന് 300,000 -ലധികം വരിക്കാരുണ്ടായിരുന്നു.
28 ജൂൺ 2021 -ൽ ചൗവിന്റെ ഫേസ്ബുക്ക് പ്രൊഫൈൽ ഇല്ലാതാക്കിയതായി പ്രാദേശിക ഹോങ്കോംഗ് മാധ്യമങ്ങൾ റിപ്പോർട്ട് ചെയ്തു.
അവൾ സ്വന്തം പ്രൊഫൈൽ ഇല്ലാതാക്കിയോ എന്ന റിപ്പോർട്ടറുടെ ചോദ്യങ്ങളോട് ചൗ പ്രതികരിച്ചില്ല.
ആദ്യകാല ആക്ടിവിസം Agnes Chow and Joshua Wong pictured on 23 September 2014, wearing red blindfolds to symbolise students figuratively blinded by China's political power.
വിദ്യാർത്ഥി പ്രവർത്തക ഗ്രൂപ്പായ സ്കോളാരിസത്തിന്റെ വക്താവായി 2012 ലാണ് ചൗ ആദ്യമായി ശ്രദ്ധിക്കപ്പെടുന്നത്.
ഹോളി ഫാമിലി കാനോഷ്യൻ കോളേജിലെ ഒരു വിദ്യാർത്ഥിനിയായ ചൗ "ബ്രെയിൻ വാഷിംഗ്" എന്ന് വിമർശകർ കരുതുന്ന ധാർമ്മിക, ദേശീയ വിദ്യാഭ്യാസ പദ്ധതി നടപ്പിലാക്കുന്നതിൽ പ്രതിഷേധിച്ചു.
ഒരു പ്രകടനത്തിനിടെ അവർ സഹപ്രവർത്തകരായ ജോഷ്വാ വോങ്, ഇവാൻ ലാം എന്നിവരെ കണ്ടു.
കേന്ദ്ര ഗവൺമെന്റ് കോംപ്ലക്‌സിന് മുന്നിൽ തടിച്ചുകൂടിയ ആയിരക്കണക്കിന് പ്രതിഷേധക്കാരെ ഈ പ്രസ്ഥാനം വിജയകരമായി ആകർഷിച്ചു.
ഇത് 2012 സെപ്റ്റംബറിൽ സർക്കാർ പിന്മാറുന്നനടപടിയിലേക്ക് നയിച്ചു.
2014 ൽ, ഹോങ്കോങ്ങിലെ തിരഞ്ഞെടുപ്പ് പരിഷ്കരണത്തിന് വേണ്ടി വിദ്യാർത്ഥി സംഘടനകളുമായി ചൗ സഹകരിച്ചു.
നാഷണൽ പീപ്പിൾസ് കോൺഗ്രസ് സ്റ്റാൻഡിംഗ് കമ്മിറ്റി 2017 ലെ ചീഫ് എക്സിക്യൂട്ടീവ് തിരഞ്ഞെടുപ്പിനുള്ള നിയന്ത്രിത തിരഞ്ഞെടുപ്പ് ചട്ടക്കൂടിനെതിരെയുള്ള വർഗ്ഗ ബഹിഷ്കരണ പ്രചാരണത്തിന്റെ നേതാവായിരുന്നു ചൗ.
അത് "കുട വിപ്ലവം" എന്ന് വിളിക്കപ്പെടുന്ന വൻ അധിനിവേശ പ്രതിഷേധത്തിലേക്ക് നയിച്ചു.
കടുത്ത രാഷ്ട്രീയ സമ്മർദ്ദം ചൂണ്ടിക്കാട്ടി പ്രക്ഷോഭങ്ങൾക്കിടെ, ചൗ സ്‌കോളറിസത്തിന്റെ വക്താവ് സ്ഥാനം രാജിവയ്ക്കുന്നതുൾപ്പെടെ രാഷ്ട്രീയത്തിൽ നിന്ന് മാറി.
ഡെമോസിസ്റ്റൊ Agnes Chow campaigning with Nathan Law for the 2018 Hong Kong Island by-election .
അവലംബം പുറംകണ്ണികൾ Agnes Chow's channel on YouTube
ആഗ്ഗ്‍ടെലെക് ദേശീയോദ്യാനം
ആഗ്ഗ്‍ടെലെക് ദേശീയോദ്യാനം ( Hungarian : Aggteleki Nemzeti Park ) വടക്കൻ ഹംഗറിയിൽ , ആഗ്ഗ്‍ടെലെക് കാർസ്റ്റ് പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഈ ദേശീയോദ്യാനം സ്ഥാപിക്കപ്പെട്ടത് 1985 ലായിരുന്നു.
ഇതിൽ 198.92 ചതുരശ്ര കിലോമീറ്റർ പ്രദേശം ഉൾക്കൊണ്ടിരിക്കുന്നു (ഇതിൽ 39.22 ചതുരശ്ര കിലോമീറ്റർ അതീവ സംരക്ഷമേഖലയാണ്).1995 മുതൽ ഇത് യുനെസ്കോ ലോക പൈതൃക സ്ഥലമായി അംഗീകരിക്കപ്പെട്ടിരിക്കുന്നു.
യൂറോപ്പിലെ ഏറ്റവും വലിയ ചുണ്ണാമ്പുകൽ ഗുഹ ഈ മേഖലയിൽ സ്ഥിതി ചെയ്യുന്നു.
ബറാഡ്ല ഗുഹ എന്നറിയപ്പെടുന്ന ഇതിന് 26 കിലോമീറ്റർ നീളമുണ്ട്, അതിൽ 8 കിലോമീറ്റർ ഭാഗം സ്ലൊവാക്യയിൽ , ഡൊമിക എന്ന പേരിൽ അറിയപ്പെടുന്നു).
ചിത്രശാല Baradla Cave in Aggtelek Vass Imre Cave in Jósvafő The Bódva river Fire salamander Hucul pony Common buzzard Eastern imperial eagle Ablepharus kitaibelii (European copper skink) White-throated dipper Red deer Eurasian lynx Gray wolf Wild boar Crested tit Goldcrest Eurasian bullfinch Hazel grouse Common kingfisher Red-backed shrike Old World swallowtail Scarce swallowtail Saga pedo Aerial photo of Esztramos-hegy അവലംബം
ആഗ്നസ്-മാരി വാലോസ് ഇംഗ്ലീഷ് വിലാസം https://ml.wikipedia.org/wiki/Agn%C3%A8s-Marie_Valois സിസ്റ്റർ ആഗ്നസ്-മേരി
ആഗ്നസ് സെസീലെ മാരി-മഡലീൻ വാലോസ് (30 ജൂൺ 1914 - ഏപ്രിൽ 19, 2018) ഫ്രഞ്ച്കാരിയായ റോമൻ കത്തോലിക്കാ കന്യാസ്ത്രീയും നഴ്സും ആയിരുന്നു.
സിസ്റ്റർ ആഗ്നസ്-മേരി എന്നും അറിയപ്പെട്ടിരുന്ന അവർ, പരാജയപ്പെട്ട ഡൈപ്പേ റെയ്ഡിന് ശേഷം സഖ്യസേനയിലെ പട്ടാളക്കാരെ ശുശ്രൂഷിക്കുക വഴി "ഡൈപ്പേയിലെ മാലാഖ" എന്ന പേരിൽ പ്രശസ്തിയാർജ്ജിച്ചു.
ഫ്രാൻസ് , കാനഡ എന്നീ രാജ്യങ്ങൾ അവരുടെ പ്രവൃത്തികൾക്ക് കീർത്തിമുദ്ര സമ്മാനിച്ചു.
സിസ്റ്റർ ആഗ്നസ്-മേരി ജർമ്മൻ നാസിപ്പട തോക്കുചൂണ്ടിയ കനേഡിയൻ സൈനികനു മുന്നിലേയ്ക്ക് കയറിനിന്ന് ആ വെടിയുണ്ട തന്നെ തുളച്ചേ പോകൂ എന്നു പറഞ്ഞ ധീരവനിതയായിരുന്നു.
യുദ്ധത്തിന്റെ ചോരപുരണ്ട ഓർമ്മകളിലും മനുഷ്യസ്നേഹത്തിന്റെ പുഞ്ചിരിയും ഡിയെപ്പിലെ വെളുത്തമാലാഖ യെന്ന വിളിപ്പേരുമായി 103 വയസ്സുവരെ ജീവിച്ചിരുന്ന അവർ സന്ന്യാസിമഠത്തിൽവച്ചാണ് അന്ത്യശ്വാസം വലിച്ചത്.
ഫ്രഞ്ച് തുറമുഖ നഗരമായിരുന്ന ഡിയെപ്പിൽ 1942 ആഗസ്റ്റ്19 ന് ജർമ്മൻസേനയെ നേരിടുമ്പോൾ പരുക്കേറ്റ 2000 ത്തോളം കനേഡിയൻ സൈനികരെയാണ് നഴ്സായ സിസ്റ്റർ ആഗ്നസിന്റെ സ്നേഹപൂർണ്ണമായ പരിചരണത്തിലും സാന്ത്വനവാക്കുകളിലും ജീവിതം തിരിച്ചുപിടിച്ചത്.
ജർമ്മൻ പടയ്ക്കെതിരെ ബ്രിട്ടീഷ്സേനയുടെ നേതൃത്വത്തിൽ സഖ്യരാഷ്ട്രങ്ങൾ നടത്തിയ മിന്നലാക്രമണത്തിൽ കൂടുതലും കനേഡിയൻ സൈനികരായിരുന്നു.
പരിക്കേറ്റ സൈനികർക്ക് ചികിത്സയും ഭക്ഷണവും നൽകുകയെന്ന ആഗ്നസിന്റെ അഭ്യർത്ഥനയ്ക്കു മുന്നിൽ ജർമ്മൻകാർക്ക് വഴങ്ങേണ്ടിവന്നു.
രാഷ്ട്രത്തിന്റെ പരമോന്നത ബഹുമതിയായ ലീജൻ ഓഫ് ഓണർ നൽകി ഫ്രാൻസ് ആദരിച്ചിരുന്നു.
1914-ൽ റൗണിലാണ് വാലോസ്സിന്റെ ജനനം.
അവരുടെ മുത്തച്ഛനായ ജൂൾസ് വാലുസിക്ക് നോട്ട് ദാം-ഡേം-ഡി-ബോണ്ടെൽവില്ലയിൽ ഒരു റോപ്പ് ഫാക്ടറി ഉണ്ടായിരുന്നു.
ഇന്ന് ഇത് മ്യൂസിയമായി പ്രവർത്തിക്കുന്നു.
1936-ൽ സെന്റ് മേരീസ് പള്ളിയിലെ കനോൺസെസ്സ് ഓഫ് സെയിന്റ് ആഗസ്റ്റിൻ ഓഫ് ദ മെഴ്സി ഓഫ് ജീസസിന്റെ ഹോട്ടൽ-ഡ്യൂ ഡി റുവാൻ കോൺവെന്റിൽ വാലോസ് പ്രവേശിച്ചു.
1937-ൽ സഹോദരി മാർഗരിറ്റെ-മേരിയായി അവർ ജീവിക്കാൻ തുടങ്ങി.1938-ൽ ഒരു കന്യാസ്ത്രീയായിത്തീരുകയും, 1941-ൽ ശാശ്വതമായ ആ പ്രതിജ്ഞ എടുക്കുകയും ചെയ്തു.
1992-ൽ ഫ്രെഞ്ച് നാഷണൽ ഓർഡർ ഓഫ് മെരിറ്റിന്റെ  ഡേമും, 1996-ൽ ലെജിയോൺ ഓഫ് ഓണർ ആയിരുന്നു.
ആൻ സെറിഡ്‌വെൻ റീസ് ആൻ സെറിഡ്‌വെൻ റീസ്
ആൻ സെറിഡ്‌വെൻ റീസ് (ജീവിതകാലം: ജൂലൈ 9, 1874 - ഒക്ടോബർ 19, 1905) ന്യൂജേഴ്‌സിയിൽ വൈദ്യശാസ്ത്രം പരിശീലിച്ചിരുന്ന വെൽഷ്‌കാരിയായ വൈദ്യനായിരുന്നു.
ഇംഗ്ലീഷ്: Anne Ceridwen Rees ജീവിതരേഖ
ആനി സെറിഡ്‌വെൻ റീസ് ജനിച്ചത് കാർമാർത്തൻഷെയറിലെ പെൻട്രെഗ്വെൻലൈസിലാണ് .
അവളുടെ മാതാപിതാക്കൾ എഡ്വിനും മേരി ഇ.
റീസും ആയിരുന്നു; അവളുടെ അമ്മ സാഹിത്യ വൃത്തങ്ങളിൽ ഡിഫ്രിൻഫെർച്ച് എന്നും അറിയപ്പെട്ടിരുന്നു.
അവൾ ഗ്വിൻഫ്രിൻ അക്കാദമിയിൽ പഠനത്തിന് ചേർന്നു, അവിടെ അവൾ വാറ്റ്‌സിൻ വൈനിനൊപ്പം പഠിച്ചു.
1892- ൽ ന്യൂയോർക്ക് ഇൻഫർമറിയിലെ വുമൺസ് മെഡിക്കൽ കോളേജിൽ മെഡിക്കൽ പരിശീലനം നേടുന്നതിനായി അവൾ അമേരിക്കയിലേക്ക് താമസം മാറി.
1898-ൽ അവൾ MD നേടി.
അവളുടെ അമ്മായിക്കും അമ്മാവനുമൊപ്പമാണ് താമസിച്ചിരുന്ന ആൻ, കൂടാതെ അവളുടെ ഹ്രസ്വമായ കരിയറിൽ ന്യൂജേഴ്‌സിയിലെ യൂണിയൻ ഹില്ലിൽ ഒരു മെഡിക്കൽ പരിശീലനം നടത്തിയിരുന്നു.
അനുസ്മരണക്കുറിപ്പുകളിൽ അവളുടെ വൈദ്യശാസ്ത്ര പരീശീലനാണ് അവളുടെ നേരത്തെയുള്ള മരണത്തിന് കാരണമായി ചൂണ്ടിക്കാണിക്കപ്പെട്ടു: "വർഷങ്ങൾ നീണ്ട കഠിനാധ്വാനത്താൽ  അവളുടെ ശരീരഘടന, നശിച്ചുപോയതായിരുന്നു എന്ന് തെളിയിച്ചു."
1905-ൽ -ആം വയസ്സിൽ ന്യൂമോണിയ ബാധിച്ചാണ് റീസ് മരിച്ചത്.
അവളുടെ ശവസംസ്‌കാര ശുശ്രൂഷകൾ ന്യൂജേഴ്‌സിയിൽ വെൽഷ് ഭാഷയൈലും ഇംഗ്ലീഷിലും നടത്തി.
ആൻ സെറിഡ്‌വെൻ റീസിന്റെ സ്മരണയ്ക്കായി "ആൻ" എന്ന പേരിൽ ഒരു കവിത 1906 ൽ പ്രസിദ്ധീകരിച്ചു.
റഫറൻസുകൾ ↑ D. R. Lewis, "The Late Anne C. Rees, M. D. (Ceridwen)" The Cambrian 25(12)(December 1905): 543-544.
↑ "Women Doctors Graduate; Robert Olyphant Confers Degrees on Eighteen New Physicians" New York Times (May 27, 1898): 7.
↑ D. R. Lewis, "The Late Anne C. Rees, M. D. (Ceridwen)" The Cambrian 25(12)(December 1905): 543-544.
↑ "Obituary Notes" Medical Record (W. Wood 1905): 745.
↑ G., "Ann" Cymru: cylchgrawn misol i ymdrin â hanes, llenyddiaeth cân, celf ac addysg Cymru 31(183)(October 1906): 169.
ആൻ ലണ്ടൻ സ്കോട്ട് ഇംഗ്ലീഷ് വിലാസം https://ml.wikipedia.org/wiki/Ann_London_Scott
ആൻ ലണ്ടൻ സ്കോട്ട് (ജീവിതകാലം: 1929-1975) ഒരു അമേരിക്കൻ ഫെമിനിസ്റ്റായിരുന്നു.
അവർ നാഷണൽ ഓർഗനൈസേഷൻ ഫോർ വിമൻ (NOW) ബഫല്ലോ ചാപ്റ്റർ സ്ഥാപിച്ചു.
1970-കളുടെ തുടക്കത്തിൽ ദേശീയ സംഘടനയുടെ ലെജിസ്ലേറ്റീവ് വൈസ് പ്രസിഡന്റ് എന്ന നിലയിൽ, തുല്യാവകാശ ഭേദഗതി അംഗീകരിക്കുന്നതിനുള്ള ശ്രമങ്ങൾക്ക് അവർ നേതൃത്വം നൽകി.
കവയിത്രിയും വിവർത്തകയും ന്യൂയോർക്ക് സ്റ്റേറ്റ് യൂണിവേഴ്സിറ്റി ഓഫ് ബഫല്ലോയിൽ (യുബി) ഇംഗ്ലീഷ് പ്രൊഫസറും ആയിരുന്നു അവർ.
ഡാനിയൽ എഡ്വിൻ ലണ്ടന്റെയും ക്ലെയർ ചെസ്റ്റർ ലണ്ടന്റെയും മകളായി വാഷിംഗ്ടണിലെ സിയാറ്റിലിലാണ് ആൻ ലണ്ടൻ സ്കോട്ട് ജനിച്ചത്.
1935-ൽ അവർ കുടുംബത്തോടൊപ്പം കാലിഫോർണിയയിലെ സാൻ ഫ്രാൻസിസ്കോയിലേക്ക് താമസം മാറ്റുകയും, അവിടെ പിതാവ് ഒരു ആഡംബര ഹോട്ടൽ നടത്തുകയും ചെയ്തു.
കാലിഫോർണിയയിലെ സാൻ റാഫേലിലുള്ള ഡൊമിനിക്കൻ കോൺവെന്റ് സ്കൂളിൽ വിദ്യാഭ്യാസം നിർവ്വഹിച്ചു.
പിന്നീട് വാഷിംഗ്ടൺ യൂണിവേഴ്സിറ്റിയിൽ സാഹിത്യം പഠിച്ച ആൻ 1954 ൽ, ബി.എ. ബിരുദവും 1968-ൽ ഡോക്ടറേറ്റും നേടി.
വില്യം ഷേക്സ്പിയറുടെ ഭാഷാ പ്രയോഗത്തെക്കുറിച്ചാണ് അവൾ തന്റെ പ്രബന്ധം എഴുതിയത്.
അക്കാദമിക്, സാഹിത്യ ജീവിതം
1960-കളുടെ തുടക്കത്തിൽ വാഷിംഗ്ടൺ സർവകലാശാലയിൽ അദ്ധ്യാപികയായി ജോലി ചെയ്തു.
1965-ൽ അവർ യുബിയിൽ പഠിപ്പിക്കാൻ ന്യൂയോർക്കിലേക്ക് താമസം മാറി.
ഈ കാലയളവിൽ സേജ്, ചോയ്സ്, പോയട്രി നോർത്ത് വെസ്റ്റ് തുടങ്ങിയ സാഹിത്യ മാസികകളിൽ കവിതകൾ പ്രസിദ്ധീകരിച്ചു.
അവൾ 1951-ൽ പോൾ ഡി വിറ്റ് ടഫ്റ്റ്സ് എന്ന സംഗീതജ്ഞനെ വിവാഹം കഴിച്ചുവെങ്കിലും വിവാഹം 1954-ൽ അവസാനിച്ചു.
1956-ൽ ഗെർഡ് സ്റ്റെർൺ എന്ന കവിയെ വിവാഹം കഴിച്ച അവർക്ക്, അടുത്ത വർഷം ഒരു മകനുണ്ടായി എന്നിരുന്നാലും ആ വിവാഹവും 1961-ൽ അവസാനിച്ചു.